EELNÕU

03.09.2024

**Tulumaksuseaduse ja kaitseväeteenistuse seaduse muutmise seaduse**

**ning tulumaksuseaduse muutmise seadus**

**§ 1. Tulumaksuseaduse ja kaitseväeteenistuse seaduse muutmise seaduse muutmine**

Tulumaksuseaduse ja kaitseväeteenistuse seaduse muutmise seaduses (RT I, 30.06.2023, 107) tehakse järgmised muudatused:

**1)** paragrahvi 3 lõige 3 muudetakse ja sõnastatakse järgmiselt:

„(3) Käesoleva seaduse § 2 punktid 1–7, 12, 13, 16, 21–26, 31 ja 34 jõustuvad 2025. aasta 1. jaanuaril.“;

**2)** paragrahvi 3 täiendatakse lõikega 4 järgmises sõnastuses:

„(4) Käesoleva seaduse § 2 punktid 8, 9, 14, 15, 19 ja 20 jõustuvad 2026. aasta 1. jaanuaril.

**§ 2.** **Tulumaksuseaduse muutmine**

Tulumaksuseaduses tehakse järgmised muudatused:

**1)** paragrahvi 13 lõike 3 punktis 1 asendatakse arv „50“ arvuga „75“ ja arv „32“ arvuga „40“;

**2)** paragrahvi 13 lõike 3 punktis 2 asendatakse arv „0,30“ arvuga „0,50“ ja arv „335“ arvuga „550“;

**3)** paragrahvi 13 lõike 3 punktis 6 asendatakse arv „10“ arvuga „20“;

**4)** paragrahvi 32 lõige 2 muudetakse ja sõnastatakse järgmiselt:

„(2) Kulu on ettevõtlusega seotud, kui see on tehtud maksustamisele kuuluva ettevõtlustulu saamise eesmärgil või kui see on vajalik või kohane sellise ettevõtluse säilitamiseks või arendamiseks ning kulu seos ettevõtlusega on selgelt põhjendatud. Ettevõtlusega on seotud ka kõik mõistlikud ja vajalikud kulud, mida tööandja teeb tervisele ohutu töökeskkonna loomiseks ja tagamiseks ning töötervishoiu ja tööohutuse nõuete täitmiseks, sealhulgas töötervishoiu ja tööohutuse seadusest tulenevate kohustuste täitmiseks.“;

**5)** paragrahvi 48 lõiget 5 täiendatakse pärast tekstiosa „30–31 kohaselt“ tekstiosaga „või mis on käsitatavad ettevõtlusega seotud kuluna § 32 lõike 2 kohaselt.“;

**6)** paragrahvi 48 lõike 55 sissejuhatav lauseosa muudetakse ja sõnastatakse järgmiselt:

„(55) Erisoodustusena ei maksustata järgmisi töötaja tervise edendamiseks tehtavaid kulutusi 400 euro ulatuses töötaja kohta aastas, kui tööandja on neid võimaldanud kõikidele töötajatele:“;

**7)** paragrahvi 48 lõike 55 punkt 2 muudetakse ja sõnastatakse järgmiselt:

„2) sportimis- või liikumispaiga regulaarse kasutamisega või massaažiga otseselt seotud kulutusi;“;

**8)** paragrahvi 48 lõike 55 punkt 4 muudetakse ja sõnastatakse järgmiselt:

„4) kulutusi tervishoiukorralduse infosüsteemi kantud tervishoiutöötaja või kutset või erialast pädevust omava spetsialisti osutatud teenustele;“;

**9)** paragrahvi 48 lõike 56 punktis 2 asendatakse arv „200“ arvuga „500“ ja arv „100“ arvuga „250“;

**10)** paragrahvi 49 lõike 1 teises lauses asendatakse arv „10“ arvuga „21“;

**11)** paragrahvi 49 lõike 4 teises lauses asendatakse arv „32“ arvuga „50“;

**12)** paragrahvi 49 lõike 6 punktides 4 ja 5 asendatakse arv „32“ arvuga „85“.

**§ 3. Seaduse jõustumine**

Käesoleva seaduse § 2 jõustub 2025. aasta 1. jaanuaril.

Lauri Hussar

Riigikogu esimees

Tallinn, 2024

Algatab Vabariigi Valitsus 2024

(allkirjastatud digitaalselt)